钦定古今图书集成/明伦汇编/氏族典/第164卷 > 《廖用贤尚友录》 > 潘牥
## 钦定古今图书集成/明伦汇编/氏族典/第164卷 > 《廖用贤尚友录》 > 潘牥

按《宋史潘牥传》：“牥字庭坚，福州闽人。端平二年策进
士，时对者数百人，庭坚语最直。会殿中侍御史蒋岘
劾方大琮、刘克庄、王迈前倡异论，并诬牥姓同逆贼，
策语不顺，请皆论以汉法。牥调镇南军节度推官、衢
州推官，历浙西提举常平司，迁太学正。旬月，出通判
潭州。日食，应诏上封事曰：‘熙宁初元日食，诏郡县掩
骼，著为令。故王一抔浅土，其为暴骸亦大矣，请以王
礼改葬’。”又移书丞相游似申言之，似心善其言，方将
收用之，而牥卒。